als_Latn dik_Latn sag_Latn
Miqësia e ngushtë e balerinëve të njohur shqiptarë, Kledi Kadiu dhe Anbeta Toromani, është tashmë e njohur prej shumë vitesh. Kjo miqësi duket se nuk e njeh xhelozinë mes kolegësh, siç ndodh shpesh, përkundrazi vazhdon edhe jashtë ambienteve të kërcimit apo projekteve të përbashkëta.
Këtë e konfirmon më së miri edhe kjo foto, e postuar nga Kledi Kadiu në llogarinë e tij në Instagram. Të dy balerinët shfaqet me një selfie, duke shijuar ditët e pushimit dhe nxirjen nën rrezet e diellit në plazh.
Të njohur për publikun italian që nga koha e "Amici" ata vazhdojnë karrierën e suksesshme në Itali. Projekti më i fundit së bashku ishte në maj të këtij viti, kur edhe u kthyen në Tiranë për të vënë në jetë projektin "Hera e Parë". Aktualisht balerini Kledi Kadiu vazhdon punën e tij edhe në shkollën e tij të kërcimit, shtrirë në disa qytete të Italisë.
als_Latn als_Latn als_Latn